b'\n_START_ARTICLE_\nPiet\xc5\xb3 parkas\n_START_PARAGRAPH_\nPiet\xc5\xb3 Parkas (angl. South Park) \xe2\x80\x93 JAV televizijos animacinis serialas, kur\xc4\xaf kuria Matt Stone ir Trey Parker. Autoriai taip pat ir \xc4\xafgarsina pagrindinius veik\xc4\x97jus. Serialas platinamas ir transliuojamas Comedy Central televizijos nuo 1997 met\xc5\xb3. Jis pasakoja apie pradin\xc4\x97s mokyklos mokini\xc5\xb3 nuotykius Piet\xc5\xb3 Parko miestelyje, Kolorado valstijoje JAV. Pie\xc5\xa1iamas specialiai primityvokai, ta\xc4\x8diau sulauk\xc4\x97 \xc5\xbei\xc5\xabrov\xc5\xb3 d\xc4\x97mesio d\xc4\x97l juodojo humoro, parodij\xc5\xb3 ir nusistov\xc4\x97jusi\xc5\xb3 vertybi\xc5\xb3 lau\xc5\xbeymo. Piet\xc5\xb3 parkas yra tre\xc4\x8diasis ilgiausiai transliuojamas suaugusi\xc5\xb3j\xc5\xb3 animacinis serialas po Simpson\xc5\xb3 (The Simpsons) ir Karaliaus Hilo (King of the Hill). Lietuvos \xc5\xbei\xc5\xabrovams \xc5\xa1is serialas rodytas TV6 kanalu.\n_START_SECTION_\nIstorija\n_START_PARAGRAPH_\nPiet\xc5\xb3 parko istorija prasid\xc4\x97jo 1992 metais kai Kolorado Universiteto studentai suk\xc5\xabr\xc4\x97 trump\xc4\x85 animacin\xc4\xaf filmuk\xc4\x85 Jesus vs. Frosty (J\xc4\x97zus prie\xc5\xa1 \xc5\xa0alt\xc4\xaf). Gana kandus filmukas suk\xc5\xabr\xc4\x97 Piet\xc5\xb3 Parko veik\xc4\x97j\xc5\xb3 prototipus, \xc4\xafskaitant veik\xc4\x97j\xc4\x85 pana\xc5\xa1\xc5\xb3 \xc4\xaf Kartman\xc4\x85 (Cartman) ta\xc4\x8diau filmuke vadinam\xc4\x85 Keniu (\xc5\xa1iuo metu rodomo persona\xc5\xbeo pilnas vardas Eric Theodore Cartman), ir ne\xc4\xafvardint\xc4\x85 persona\xc5\xbe\xc4\x85, primenant\xc4\xaf dabartin\xc4\xaf Ken\xc4\xaf._NEWLINE_Fox televizijos kanalo prodiuseriai pamat\xc4\x97 film\xc4\x85 ir pasi\xc5\xabl\xc4\x97 sukurti kit\xc4\x85 trump\xc4\x85 film\xc4\x85, kad gal\xc4\x97t\xc5\xb3 nusi\xc5\xb3sti pa\xc5\xbe\xc4\xafstamiems kaip Kal\xc4\x97d\xc5\xb3 vaizdo atvirut\xc4\x99. \xc5\xa0is filmas tapo populiarus internete. Tai leido sukurti pirm\xc4\x85 Fox serial\xc4\x85, v\xc4\x97liau Comedy Central. Premjera \xc4\xafvyko 1997 met\xc5\xb3 rugpj\xc5\xab\xc4\x8dio 13 dien\xc4\x85.\n_START_SECTION_\nVeik\xc4\x97jai\n_START_PARAGRAPH_\nStanley "Stan" Marsh  (Stenlis "Stenas" Mar\xc5\xa1as) \xe2\x80\x93 grup\xc4\x97s lyderis (?), pasi\xc5\xbeymintis geru charakteriu ir blaivia m\xc4\x85stysena. Susijaudin\xc4\x99s da\xc5\xbenai apsivemia. Geriausias jo draugas - Kailas (Kyle). Kiekvienoje pirm\xc5\xb3j\xc5\xb3 sezon\xc5\xb3 serijoje pasako fraz\xc4\x99: "O Dieve, jie nu\xc5\xbeud\xc4\x97 Ken\xc4\xaf!_NEWLINE_Kyle Broflovski (Kailas Broflovskis) \xe2\x80\x93 \xc5\xbeydas, pasiturin\xc4\x8di\xc5\xb3 t\xc4\x97v\xc5\xb3 s\xc5\xabnus, skepti\xc5\xa1kas ir protingas, ta\xc4\x8diau gana lengvai pasiduodantis svetimai \xc4\xaftakai. Doriausias serialo persona\xc5\xbeas, ta\xc4\x8diau da\xc5\xbenai nety\xc4\x8dia patenkantis \xc4\xaf nemoralias situacijas._NEWLINE_Eric Theodore Cartman (Erikas Teodoras Kartmanas) \xe2\x80\x93 apk\xc5\xabnus, nervingas, sadisti\xc5\xa1kas ir grubus. Da\xc5\xbenai \xc4\xaf\xc5\xbeeid\xc5\xbeia Kail\xc4\x85 d\xc4\x97l jo \xc5\xbeydi\xc5\xa1kos kilm\xc4\x97s ir Ken\xc4\xaf d\xc4\x97l asocialaus gyvenimo. Da\xc5\xbenai apsimeta grup\xc4\x97s lyderiu ir svarbiu verslininku. D\xc4\x97l hermafroditizmo jo motina ir t\xc4\x97vas yra tas pats asmuo._NEWLINE_Kenneth "Kenny" McCormick  (Kenetas "Kenis" Makormikas) \xe2\x80\x93 nepasiturin\xc4\x8di\xc5\xb3 t\xc4\x97v\xc5\xb3 s\xc5\xabnus, vis\xc4\x85 laik\xc4\x85 vilkintis per didel\xc4\xaf veid\xc4\x85 u\xc5\xbego\xc5\xbeiant\xc4\xaf kombinezon\xc4\x85, tod\xc4\x97l kalba beveik nesuprantamai, ta\xc4\x8diau draugai, skirtingai nei \xc5\xbei\xc5\xabrovai, j\xc4\xaf supranta. Mir\xc5\xa1ta beveik kiekvienoje serijoje (kiekvienoje iki penkto sezono)._NEWLINE_Leopold "Butters" Stotch (Leopoldas "Butersas" Sto\xc4\x8das) - naivus, lengvai manipuliuojamas, ta\xc4\x8diau tuo pa\xc4\x8diu optimisti\xc5\xa1kas ir geranori\xc5\xa1kas, geroje bet blog\xc4\x85 supratim\xc4\x85 apie aukl\xc4\x97jim\xc4\x85 turin\xc4\x8dioje \xc5\xa1eimoje u\xc5\xbeaug\xc4\x99s, blondinas berniukas. Lengvai paperkamas (ypa\xc4\x8d Kartmano), atlieka nesuvokiamus darbus kuriuos \xc4\xafkalba atlikti draugai (ypatingai Kartmanas).'